तमिलनाडु के गवर्नर रवि बोले- यदि आप कमजोर हैं तो दुश्मनों से घिरे हुए हैं
In the next 25 years, India will be able to spread the light of Sanatana Dharma all over the world.तमिलनाडु के राज्यपाल आर एन रवि ने शनिवार को कहा कि अगले 25 सालों में भारत पूरी दुनिया में सनातन धर्म की रोशनी फैलाने में सक्षम हो जाएगा। उन्होंने कहा कि यदि आप कमजोर हैं तो आप दुश्मनों से घिरे हुए हैं, यदि आप मजबूत
तमिलनाडु के राज्यपाल आरएन रवि ने शनिवार को कहा कि अगले 25 सालों में भारत पूरी दुनिया में सनातन धर्म की रोशनी फैलाने में सक्षम हो जाएगा। उन्होंने कहा कि यदि आप कमजोर हैं तो आप दुश्मनों से घिरे हुए हैं, यदि आप मजबूत हैं तो आपके पास दोस्त हैं। यही भारत की डेस्टिनी (भाग्य) है। उन्होंने शुक्राचार्य के लिखे ग्रंथ 'शुक्रनीति' का एक संस्कृत श्लोक भी बोला।
चेन्नई में एक सार्वजनिक सभा में रवि ने कहा कि पीएम ऐसे व्यक्ति हैं जो समझते हैं कि भारत क्या है और उसके लोगों की शक्ति क्या है? उन्होंने एक रास्ता तय किया है जिसे वे 'अमृत काल' कहते हैं। पीएम ने अपनी उपस्थिति के माध्यम से एक दैवीय आदेश निर्धारित किया है।
राज्यपाल ने यह भी कहा कि जो लोग सनातन धर्म का पालन नहीं करते उन्हें आज भी खुशी से स्वीकार किया जाता है।
दो दिन पहले CM की सलाह के बिना मंत्री को बर्खास्त किया था
गवर्नर रवि गुरुवार को उस समय चर्चा में आए थे जब उन्होंने कैश फॉर जॉब स्कैम के आरोप में जेल में बंद मंत्री सेंथिल बालाजी को बर्खास्त कर दिया था। इसके पांच घंटे बाद उन्होंने फैसला वापस ले लिया था। कहा जा रहा है राज्यपाल ने सेंथिल को बर्खास्त करने के लिए CM एमके स्टालिन से भी राय-मशविरा नहीं किया था।
सेंथिल पर भ्रष्टाचार के आरोप हैं। 14 जून को ED ने उन्हें गिरफ्तार किया था। बाद में कोर्ट ने सेंथिल को 12 जुलाई तक न्यायिक हिरासत में भेज दिया। राजभवन से जारी प्रेस रिलीज में कहा गया है कि मंत्री वी सेंथिल बालाजी पर नौकरियों के लिए पैसा लेने और मनी लॉन्ड्रिंग सहित भ्रष्टाचार के कई गंभीर मामलों में क्रिमिनल केस चल रहे हैं।
एक मंत्री के रूप में अपने पद का दुरुपयोग करते हुए वह जांच को प्रभावित कर रहे हैं और कानून की राह में बाधा डाल रहे हैं। सेंथिल अभी न्यायिक हिरासत में जेल में बंद हैं। उनके खिलाफ एंटी करप्शन एक्ट और IPC के तहत कुछ अन्य क्रिमिनल केसेस में पुलिस जांच चल रही है।
ऐसी आशंका है कि मंत्रिपरिषद में वी सेंथिल बालाजी के बने रहने से निष्पक्ष जांच सहित कानून की प्रक्रिया पर असर पड़ेगा। इससे राज्य में संवैधानिक तंत्र टूट सकता है। इन परिस्थितियों में, राज्यपाल ने सेंथिल बालाजी को तत्काल प्रभाव से मंत्रिपरिषद से बर्खास्त कर दिया।
कांग्रेस ने कहा- राष्ट्रपति गवर्नर को बर्खास्त करें
मंत्री को बर्खास्त करने के विवाद के बाद कांग्रेस नेता मनीष तिवारी ने सुझाव दिया कि राष्ट्रपति को तमिलनाडु के राज्यपाल को हटा देना चाहिए। तिवारी ने कहा कोई भी वकील किसी राज्यपाल को किसी मंत्री को बर्खास्त करने की सलाह तब तक नहीं देगा, जब तक कि उसके खिलाफ आरोप साबित नहीं हो जाते।
तमिलनाडु राज्यपाल से जुड़ी ये खबर भी पढ़ें...
तमिलनाडु गवर्नर 5 घंटे में मंत्री की बर्खास्तगी पर पलटे:जेल में बंद सेंथिल बालाजी को हटाया था, अब अटॉर्नी जनरल से लेंगे सलाह
तमिलनाडु के राज्यपाल आरएन रवि ने गुरुवार शाम 7 बजे कैश फॉर जॉब स्कैम के आरोप में जेल में बंद मंत्री सेंथिल बालाजी को बर्खास्त कर दिया था। मगर पांच घंटे बाद उन्होंने फैसला वापस ले लिया। पढ़ें पूरी खबर...